
ΕΦΗΜΕΡΙΣ ΤΗΣ ΚΥΒΕΡΝΗΣΕ!!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
1 ΙΟΥΛΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

406 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,319 στρεμ. στη θέση «Δρακοντό- 
σχισμα» περιφερ. Δήμου Σκοπέλου Νομού Μαγνησίας. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός, για πρώτη φορά, των ορίων του αιγιαλού και της πα¬ 
ραλίας, στην Κοινότητα Πλαταμώνα, Ν. Πιερίας από Σιδ, 
Σταθμό μέχρι και την Ξενοδοχ. Επιχείρηση «Ακτή Πλατα¬ 
μώνα».... 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Δήμου Πεύκης για μείωση πλά¬ 
τους πρασιάς επί της οδού Πίνδου στο ΟΤ 405. 3 

Αλλαγή χρήσης γης τμήματος του αριθ. 73 κοινόχρηστου τεμαχίου 
του αγροκτήματος κοινότητας Σωσάνδρας επαρχίας Αλμωπίας 
Ν. Πέλλας.. 4 

Αλλαγή χρήσης γης τμήματος του αριθ. 73 κοινόχρηστου τεμαχίου· 
αγροκτήματος Κοινότητος Σωσάνδρας επαρχίας Αλμωπίας Ν. 
Πέλλας. 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1031 (1) 

Κήρυξη αναδασωτέας έκτασης 1,319 στρεμ. στη θέση «Δρακοντόσχι- 
σμα» περιφερ. Δήμου Σκοπέλου Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/55 για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41 παρ. 1, β) του άρθρου 38 παρ. 1 και 2δ. 

1. Τις διαταγές του Υπουργείου Γεωργίας: 
α) 160417/1180/8.7.1980, β) 182447/3049/24.9.1980 

5. Την 773/3.6.1991 πρόταση του δασαρχείου Σκοπέλου με την 
οποία προτείνεται η κήρυξη της έκτασης, που αναφέρεται στο θέμα ως 
αναδασωτέας. 

6. Την 14650/87 απόφαση του Νομάρχη Μαγνησίας με την οποία 
μας ανέθεσε την αρμοδιότητα να υπογράφουμε τις αποφάσεις κηρύξεως 
των εκτάσεων ως αναδασωτέων. 

Κηρύσσουμε αναδασωτέα με σκοπό τη διατήρηση του χαρακτήρα 
της ως δασικής και την αποκατάσταση, με φυσική αναγέννηση της βλά¬ 
στησης που υλοτομήθηκε αποψιλωτικά παράνομα. 

Τη διακατ. δασική έκταση εμβαδοΰ ενός στρέμματος και τριακοσίων 
δέκα εννέα τετρ. μέτρ. που βρίσκεται στη θέση «Δρακοντόσχισμα» περί- ' 
φερείας Δήμου Σκοπέλου και προσδιορίζεται από τα στοιχεία Α, Β, Γ, Δ, 
Ε, Α στο συνημμένο τοπογραφικό διάγραμμα και έχει όρια. 

Ανατολικά: Αγρός Διαμαντή Γ. Παχή. 

Δυτικά: Δημόσιο - διακατεχόμενο δάσος Χαλ. πεύκης. 

Βόρεια: Αγρός Διαμαντή Γ. Παχή. 

Νότια: Δημόσιο - διακατεχόμενο δάσος Χαλ. πεύκης, όπως φαίνεται 
στο συνημμένο διάγραμμα που αποτελεί αναπόσπαστο μέρος της από¬ 
φασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 
Βόλος, 10 Ιουνίου 1991 
Με εντολή Νομάρχη 
Ο Διευθυντής Δασών 
ΜΑΡΚΟΣ ΕΦΕΝΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΙΥΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 939 (2) 

Καθορισμός, για πρώτη φορά, των ορίων του αιγιαλού και της παρα¬ 
λίας, στην Κοινότητα Πλαταμώνα, Ν. Πιερίας από Σιδ. Σταθμό μέ¬ 
χρι και την Ξενοδοχ. Επιχείρηση «Ακτή Πλαταμώνα». 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940, 

«περί αιγιαλού και παραλίας», όπως τροποπιήθηκαν και συμπληρώθη¬ 
καν με τις διατάξεις του άρθρου 13 του Ν. 1078/80 και του άρθρου 23 
του Ν. 1337/1983. ' 

2. Τις διατάξεις των άρθρων 100 και 153 του Π.Δ. 284/1988 
(ΦΕΚ 128 και 165/Α/1988), «περί Οργανισμού του Υπουργείου Οι¬ 
κονομικών». 

3. Την από 4.9.1990 έκθεση της Επιτροπής καθορισμού των ορίων 
αιγιαλού και παραλίας και θέσεων αμμοληψίας, που καθόρισε τα όρια 
του αιγιαλού και της παραλίας στην Κοινότητα Πλαταμώνα, από Σιδ. 
Σταθμό μέχρι και την Ξενοδοχ. Επιχείρηση «Ακτή Πλαταμώνα», και το 
από 27.11.1989 τοπογραφικό διάγραμμα, με κλίμακα 1: 1.000, του 
τοπογράφου υπομηχανικού της Δ/νσης Δασών Πιερίας Κων/νου Ε. Οι¬ 
κονόμου, που υπηρετεί με απόσπαση στην Κτηματική Υπηρεσία Πιε¬ 
ρίας, το οποίο θεωρήθηκε την 1.12.1989 από τη Δ/νση Τεχν. Υπηρε¬ 
σιών Πιερίας και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ. 544.5/184/91/Σ. 471/19.4.1991 έγγραφό 
του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/55), «περί διοικητικής αποκεντρώσεως», σε συνδυασμό με τις 
διατάξεις του από 28.6.1955 Β.Δ., «περί εξαιρέσεως από της κατά το 
άρθρο 1 παρ. 1 του Ν. 3200/55 αρμοδιότητας των Νομαρχών, αντι¬ 
κειμένων τινων αρμοδιότητας του Υπουργού Οικονομικών», του Β.Δ. 
704/1970 και του άρθρου 1 παρ. 5 υου Π.Δ. 71/1984, για μεταβί¬ 
βαση αρμοδιοτήτων του Υπουργού Οικονομικών στους Νομάρχες και 
στις περιφερειακές αρχές διανομαρχιακού επιπέδου, αποφασίζουμε: 

1. Επικυρώνουμε την από 4.9.1990 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από 27.11.1989, σε δύο πινακίδες, τοπογραφικό διά¬ 
γραμμα που τη συνοδεύει, το οποίο συντάχθηκε από τον τοπογράφο 
υπομηχανικό της Δ/νσης Δασών Πιερίας Κων/νο Ε. Οικονόμου, που 
υπηρετεί με απόσπαση στην Κτηματική Υπηρεσία Πιερίας, με κλίμακα 
1:1.000 και θεωρήθηκε από τη Δ/νση Τεχν. Υπηρεσιών Πιερίας, επί 
του οποίου η πιο πάνω Επιτροπή καθόρισε: 

α) με κόκκινη πολυγωνική γραμμή τα όρια του αιγιαλού στην Κοινό¬ 
τητα Πλαταμώνα Πιερίας, από Σιδ. Σταθμό μέχρι και το Ξενοδοχείο 
«Ακτή Πλαταμώνα». 

β) με κίτρινη πολυγωνική γραμμή τα όρια της παραλίας στην ίδια 
θέση και 

γ) με κυανή πολυγωνική γραμμή τα όρια του παλιού αιγιαλού στην 
ίδια θέση. 

2. Η απόφαση αυτή, με την έκθεση της πιο πάνω Επιτροπής και το 
συνοδεύον τοπογραφικό διάγραμμα να δημοσιευθούν στην Εφημερίδα 
της Κυβερνήσεως. 

Κατερίνη, 13 Ιουνίου 1991 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 


ΕΚΘΕΣΗ 

ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 
ΚΑΙ ΠΑΡΑΛΙΑΣ 

Για τον καθορισμό, για πρώτη φορά, των ορίων του αιγιαλού και της 
παραλίας στην Κοινότητα Πλαταμώνα, από Σιδ. Σταθμό μέχρι και 
την Ξενοδοχ. Επιχείρηση «Ακτή Πλαταμώνα». 

Κατερίνη σήμερα την 4 Σεπτεμβρίου 1990,. ημέρα Τρίτη, οι υπογε¬ 
γραμμένοι: 1) Σεραφείμ Σταφυλάς, Προϊστάμενος Κτηματικής Υπηρε¬ 
σίας Ν. Πιερίας, ως Πρόεδρος. 

2. Γεώργιος Τσακμαλής, Δ/ντής Τεχν. Υπηρεσιών Ν. Πιερίας και 


3, Ευστάθιος Παπαχρήστου, Ανθυποπλοίαρχος Λ.Σ. αναπληρών τον 
Κεντρικό Λιμενάρχη Θεσσαλονίκης Αντώνιο Μανωλάκο, ο οποίος 
απούσιαζε κατά τη συνεδρίαση της Επιτροπής εξ υπηρεσιακών λόγων, 
ως μέλη, αποτελούντες την Επιτροπή καθορισμού των ορίων αιγιαλού - 
παραλίας, δυνάμει του άρθρου 100 του αριθ. 284/1988 Π.Δ/τος και 
της αριθ. 3/4.4.1989 αποφάσεως του Νομάρχη Πιερίας, η οποία συ¬ 
γκλήθηκε με την αριθ. 902/21.11.1989 πρόσκληση του Προέδρου 
της, μεταβήκαμε επί τόπου στην παραπάνω περιοχή και αφού λάβαμε 
υπόψη: 

1. Τις διατάξεις του Α.Ν. 2344/40, όπως τροποποιήθηκαν και συ¬ 
μπληρώθηκαν μεταγενέστερα, όπως επίσης και τη σχετική Διοικητική 
και Δικαστηριακή Νομολογία. 

2. Την ανάγκη καθορισμού των ορίων αιγιαλού - παραλίας στην πε¬ 
ριοχή, επειδή αυτή παρουσιάζει μεγάλη τουριστική και οικιστική ανά¬ 
πτυξη. 

3. Το αριθ. 187.2/286/11.6.1985 έγγραφο του Γενικού Επιτε¬ 
λείου Ναυτικού. 

4. Το τοπογραφικό και υψομετρικό διάγραμμα που συντάχθηκε στις 
27.11.1989 σε δύο πινακίδες με κλίμακα 1: 1.000, από τον Τοπο¬ 
γράφο Υπομηχανικό της Διεύθυνσης Δασών Πιερίας Κων/νο Ε. Οικο¬ 
νόμου, που υπηρετεί με απόσπαση στην Κτηματική Υπηρεσία Ν. Πιε¬ 
ρίας, ελέγχθηκε και θεωρήθηκε νομότυπα από τη Δ/νση Τεχνικών 
Υπηρεσιών Ν. Πιερίας την 1.12.1989, όπως ορίζει το άρθρο 20 του Ν. 
719/77. 

5. Την από 27.11.1989 έκθεση ερεύνης ιδιοκτησιακού καθεστώτος 
(άρθρο 9 του Α.Ν. 1539/38), για την πιο πάνω.έκταση, του προαναφε- 
ρόμενου υπομηχανικού Κων. Οικονόμου. 

6. Τη σχηματισθείσα αντίληψη από τις επί τόπου μεταβάσεις μας, 
για το πλάτος της βρέχόμενης ζώνης ξηράς και τα λοιπά συναφή στοι¬ 
χεία, ήτοι:' 

α) Ότι η έκταση είναι πεδινή, αμμώδης, με ομαλή κλίση. 

β) Ότι έχουν εκτελεσθεί στην περιοχή λιμενικά έργα και άλλες κατα¬ 
σκευές (κριπιδώματα, πρόβολοι). 

γ) Ότι ο θαλάσσιος χώρος είναι αναπεπταμένο πέλαγος, χωρίς υφά¬ 
λους, με ομαλά και ομοιόμορφα βάθη. 

δ) Ότι οι κύριες κατευθύνσεις των πνεόντων ανέμων είναι βόρειες - 
βορειοανατολικές και η έκθεση της έκτασης είναι βορειοανατολική. 

7. Ότι πρέπει να καθορισθεί ζώνη παραλίας, επειδή δεν εξυπηρετού- 
. νται οι σκοποί του άρθρου 7 παρ. 1 του Α.Ν. 2344/40, στην οποία δεν 

πρέπει να εξαιρεθούν τα υπάρχοντα κτίσματα. 

8. Ότι υπάρχει παλαιός αιγιαλός σε τμήμα της έκτασης, του οποίου 
το όριο συμπίπτει με τα όρια των κλήρων της οριστικής διανομής 1936. 

9. Το διάγραμμα απαλλοτρίωσης των Σ.Ε.Κ., ήδη Ο.Σ.Ε., των ετών 
1913 - 1915. 

10. Τις αποτυπώσεις των ετών 1929 - 1930 του Υπουργείου Γε¬ 
ωργίας στην περιοχή. 

11. Τις οριστικές διανομές Αγροκτήματος Πλαταμώνα έτους 1936 
και συνοικισμού Πλαταμώνα έτους 1958 του Υπουργείου Γεωργίας. 

12. Τις κατά καιρούς παραχωρήσεις του Υπουργείου Οικονομι¬ 
κών. 

13. Τις αεροφωτογραφίες λήψης 1945 και 1960. 

14. " Τα τοπογραφικά διαγράμματα κλίμακας 1 : 1.000 του έτους 
1958, με βάση τα οποία έγινε και το ισχύον ρυμοτομικό σχέδιο Πλατα¬ 
μώνα, αποφασίζουμε: 

Καθορίζουμε στα πιο πάνω τοπογραφικά διαγράμματα: 

α) Την οριογραμμή του αιγιαλού με κόκκινη συνεχή πολυγωνική 
γραμμή, με κορυφές 1, 2, 3, 4, 5, 6, 7, 8, 9,10,11, 12, 13,14,15, 
16, 17, 18, 19, 20, 21, 22, 23, 24 και 25. 

β) Την οριογραμμή της παραλίας με κίτρινη συνεχή πολυγωνική 
γραμμή, με κορυφές Γ, 2', 3', 4', 5', 6', 7', 8', 9’, ΙΟ’, 1Γ, 12', 13', 
14’, 15', 16', 17', 18', 19\ 20', 21\ 22’, 23’, 24' και 25’, από τη 
ζώνη της οποίας δεν εξαιρούνται τα υπάρχοντα κτίσματα. 

γ) Την οριογραμμή του παλαιού αιγιαλού με κυανή συνεχή πολυγω¬ 
νική γραμμή, με κορυφές 20, ορόσημο 49, 21’, ορόσημο 48, ορόσημο 
47, 24" και 25", η οποία συμπίπτει με τα όρια των κλήρων της οριστι¬ 
κής διανομής 1936 του Υπουργείου Γεωργίας. 

Οι κορυφές των οριογραμμών εξασφαλίζονται από σταθερά σημεία 
και με συντεταγμένες που αναγράφονται στις πινακίδες των διαγραμμά¬ 
των. . 

Η ΕΠΙΤΡΟΠΗ 

Ο ΠΡΟΕΔΡΟΣ ΤΑ ΜΕΛΗ 

ΣΕΡΑΦΕΙΜ Γ. ΣΤΑΦΥΛΑΣ ΓΕΩΡΓΙΟΣ I. ΤΣΑΚΜΑΛΗΣ 

Γ ΕΥΣΤ. ΠΑΠΑΧΡΗΣΤΟΥ 




ΤοηΟΓΡΛΦίϊΟ ΔΙΛΤΡΛηη* ΚΛ&ΟΠΙ* 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7099/264/91 (3) 

Τροποποίηση ρυμοτομικού σχεδίου Δήμου Πεύκης για μείωση πλάτους 
πρασιάς επί της οδού Πίνδου στο ΟΤ 405. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 


μπληρώθηκαν με το Ν.Δ. 1018/71. 

4. Τις διατάξεις του Π.Δ. 183/86 ΦΕΚ 70Α/86 «περί εγκρίσεως 
τροποποιήσεων σχεδίων πόλεων». 

5. Την αρ. 48/91 απόφαση Δ.Σ. Δήμου Πεύκης. 

6. Το πρακτικό 3 της 18 συνεδρίας Σ.Χ.ΟΠ. από 9.5.1991. 

Εγκρίνουμε την τροποποίηση του ρυμοτομικού σχεδίου Δήμου Πεύ¬ 
κης για τη μείωση του πλάτους της πρασιάς επί της οδού Πίνδου στο 
Ο.Τ. 405 σε 3,00 μέτρα όπως απεικονίζεται στο συννημένο στην πα¬ 
ρούσα απόφαση τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αγία Παρασκευή, 10 Ιουνίου 1991 

Ο Νομάρχης 
Ε. ΧΑΡΑΛΑΜΠΙΔΗΣ 


(ΓλΛΗΝ1*Η ΑΗΜΟηΧΜιΛ 

ραχώρηση της ζητούμενης έκτασης. 


Αριθ. 275 (4) 

Αλλαγή χρήσης γης τμήματος.του αριθ. 73 κοινόχρηστου τεμαχίου του 
αγροκτήματος κοινότητας Σωσάνδρας επαρχίας Αλμωπίας Ν. Πέλ- 
λας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τον Ν. 1512/11.1.1985 (ΦΕΚ 4Α/85) για την τροποποίηση 
και συμπλήρωση πολεοδομικών διατάξεων κ. λπ. και ειδικά το άρθρο 3 
περί καθορισμού χρήσεων παραχωρουμένων δημοσίων εκτάσεων. . 

2. Την από 11.4.1990 (αριθ. 4225) αίτηση του Δούκη Γεωργίου 
του Αναστασίου προς την Δ/νση Γεωργίας με την οποία ζητά την παρα¬ 
χώρηση τμήματος 4.000 τ.μ. από το αριθ. 73 κοινόχρηστο τεμάχιο του 
αγροκτήματος Σωσάνδρας για σταυλικές εγκαταστάσεις. 

3. Την από 14.3.1991 γνωμοδότηση της κατά το άρθρο 6 του Ν.Δ. 
221/74 επιτροπής για την παραχώρηση της παραπάνω έκτασης. 

4. Τις θετικές γνωμοδοτήσεις των αρμοδίων υπηρεσιών για την πα¬ 


5. Το αριθ. 2805/21.3.1991 έγγραφο της Δ/νσης Γεωργίας με το 
οποίο ζητά την αλλαγή χρήσης του παραχωρούμενου τεμαχίου. 

6. Το σχετικό τοπογραφικό διάγραμμα που καθορίζει την ζητούμενη 
έκταση σε κλίμακα 1:5000 και το οποίο θα αναρτηθεί για 15 ημέρες 
στα γραφεία της πολεοδομίας Αριδαίας, αποφασίζουμε: 

Τροποποιούμε τη χρήση γης της κοινόχρηστης έκτασης 4.000 τ.μ. 
από το αριθ. 73 κοινόχρηστο τεμάχιο του αγροκτήματος κοινότητας 
Σωσάνδρας επαρχίας Αλμωπίας και καθορίζουμε σαν νέα χρήση γης 
αυτή των σταυλικών εγκαταστάσεων, με την προϋπόθεση ότι θα τηρη¬ 
θούν οι περιορισμοί της αριθ. 83480/3691/12.12.1986 απόφασης 
του ΐπουργείου ΠΕ.ΧΩ.ΔΕ. 

Αριδαία , 15 Απριλίου 1991 
Ο Νομάρχης 

ΒΑΣΙΛΕΙΟΣ ΧΑΤΖΗΑΠΟΣΤΟΛΟΤ 


Τη Πΰ'ΓΡΑΦίΚΟ Δ /ΑΓΡΑ Μ Η. Α 

Αριθ. 277 (5) 

Αλλαγή χρήσης γης τμήματος του αριθ. 73 κοινόχρηστου τεμαχίου 
αγροκτήματος Κοινότητος Σωσάνδρας επαρχίας Αλμωπίας Ν. Πέλ¬ 
λας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τον Ν. 1512/11.1.1985 (ΦΕΚ 4Α/85) για την τροποποίηση 
και συμπλήρωση πολεοδομικών διατάξεων κ. λπ. και ειδικά το άρθρο 3 
περί καθορισμού χρήσεων παραχωρουμένων δημοσίων εκτάσεων. 

2. Την από 15.12.1989 (αριθ. 13426) αίτηση του Δημητρά Ιωάννη 
του Μιχαήλ προς την Δ/νση Γεωργίας με την οποία ζητά την παραχώ¬ 
ρηση τμήματος 4.000 τ.μ. από το αριθ. 73 κοινόχρηστο τεμάχιο του 
αγροκτήματος Σωσάνδρας για σταυλικές εγκαταστάσεις. 

3. Την από 14.3.1991 γνωμοδότηση της κατά το άρθρο 6 του Ν.Δ. 
221/74 επιτροπής για την παραχώρηση της παραπάνω έκτασης. 

4. Τις θετικές γνωμοδοτήσεις των αρμοδίων υπηρεσιών για την πα¬ 


ραχώρηση της ζητούμενης έκτασης. 

5. Το αριθ. 2809/21.3.1991 έγγραφο της Δ/νσης Γεωργίας με το 
οποίο ζητά την αλλαγή χρήσης του παραχωρούμενου τεμαχίου. 

6. Το σχετικό τοπογραφικό διάγραμμα που καθορίζει την ζητούμενη 
έκταση σε κλίμακα 1:5000 και το οποίο θα αναρτηθεί για 15 ημέρες 
στα γραφεία της πολεοδομίας Αριδαίας, αποφασίζουμε: 

Τροποποιούμε τη χρήση γης της κοινόχρηστης έκτασης 4.000 τ.μ.· 
από το αριθ. 73 κοινόχρηστο τεμάχιο του αγροκτήματος κοινότητας 
Σωσάνδρας επαρχίας Αλμωπίας και καθορίζουμε σαν νέα χρήση γης 
αυτή των σταυλικών εγκαταστάσεων, με την προϋπόθεση ότι θα τηρη¬ 
θούν οι περιορισμοί της αριθ. 83480/3691/12.12.1986 απόφασης 
του Υπουργείου ΠΕ.ΧΩ.ΔΕ. 

Αριδαία , 15 Απριλίου 1991 
Ο Νομάρχης 

ΒΑΣΙΛΕΙΟΣ ΧΑΤΖΗΑΠΟΣΤΟΛΟΥ 























